Diari Oficial de la Generalitat Valenciana


Sumari del DOGV 364, del 16-04-1986 (1986/806038)

ORDRE de 24 de març de 1986, de la Conselleria de Sanitat i Consum, per la qual es determinen les normes que han de regir en les convocatories d'ajudes i subvencions a la investigació o docencia en l'Àrea de la Salut.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   364

Data del DOGV
:   16-04-1986

Secció del DOGV
:   ALTRES DISPOSICIONS

Número del document
:   1986/806038


Data del document
:   24-03-1986

Organisme emissor
:   Conselleria de Sanitat i Consum

Tipus de document
:   Ordre

Ordre de 24 de març de 1986, de la Conselleria de Sanitat i Consum, per la qual es determinen les normes que han de regir en les convocatòries d'ajudes i subvencions a la investigació o docència en l'Area de Salut.  
A fi d'impulsar tots aquells treballs, tant els d'investigació com els docents, que possibiliten un millor coneixement de la situació sanitària a la Comunitat Valenciana o coadjuven a la formació i preparació professional del personal que treballa per a la sanitat, pertoca que la Conselleria de Sanitat i Consum planifique i normalitze la concessió de subvencions destinades a aquestes finalitats i en virtut d?això,   
ORDENE  
Article primer  
Tindran dret a la concessió de subvencions, aquelles Entitats i Institucions científiques que efectuen l'activitat per a la qual se sol·licita la subvenció en l'àmbit de la Comunitat Valenciana.   
La concessió de les ajudes i subvencions a què fa referència aquesta Ordre es farà d'acord amb les possibilitats pressupostàries de la Conselleria de Sanitat i Consum.   
Article segon  
Les ajudes es concediran a:   
a) Societats Científiques Sanitàries sense fins lucratius, per a la celebració de reunions, cursos o seminaris.   
b) Institucions, Serveis sense fins lucratius, per a la realització de treballs d'investigació en matèria sanitària.   
c) Institucions, Serveis sense fins lucratius, per a cursos de formació o perfeccionament de personal sanitari en general.   
Article tercer  
1. Les sol·licituds hauran de dirigir-se al Director General d'Assistència Sanitària de la Conselleria de Sanitat i Consum i es presentaran en els Serveis Territorials o Centrals d'aquesta Conselleria o per qualsevol dels mitjans establerts en l'article 66 de la Llei de Procediment Administratiu, durant els sis primers mesos d'enguany.   
2. La documentació a aportar serà la següent:   
a) Sol·licitud de la subvenció en els termes expressats en l'Annex I indicant la quantia sol·licitada.   
b) Memòria descriptiva i justificativa de les actuacions objecte de la subvenció.   
c) Declaració de no disposar d'altra classe de finançament i, en el cas contrari, identificació i quantia de la sol·licitada o rebuda.   
d) Pressupost detallat de les despeses previstes diferenciant clarament els conceptes de les despeses relatives a les activitats.   
3. Les sol·licituds rebudes amb anterioritat a la publicació d'aquesta Ordre en el Diari Oficial de la Generalitat Valenciana es consideraran presentades, sense perjudici d'haver de remetre la documentació abans ressenyada, en el termini d'un mes.   
Article quart  
1. Les subvencions s'atorgaran pel Conseller de Sanitat i Consum amb l'informe previ de la Direcció General d'Assistència Sanitària i de conformitat amb els criteris següents:   
a) Objectiu de l'activitat en funció del seu caràcter científic o sanitari.   
b) L'especial incidència en l'àmbit de la Comunitat Valenciana.   
c) Programa preliminar de les actuacions o Memòria de l'activitat a desplegar.   
d) Pressupost total d'ingressos i despeses per conceptes.   
2. En la resolució es fixarà la quantia de la subvenció concedida.   
Article cinqué  
La concessió de la subvenció obliga la institució responsable de l'activitat a fer constar, en els programes i la propaganda, el patrocini de la Conselleria de Sanitat i Consum.   
Per a la qual cosa, i de manera prèvia a la difusió, haurà de ser conformada i autoritzada per aquesta Conselleria.   
Igualment es compromet a trametre a la Conselleria una memòria sobre les actuacions objecte de la subvenció, en el termini d'un mes des de la finalització de les activitats.   
Article sisé  
1. La concessió obliga, així mateix, amb el lliurament previ de qualsevol quantitat, a justificar la inversió dels fons rebuts en la finalitat per a la qual se sol·licità. Conseqüentment s'hi aportaran els justificants de pagament originals de les despeses que motivaren l'activitat.   
2. Excepcionalment, per causa justificada i a sol·licitud del beneficiar i, la Conselleria de Sanitat i Consum podrà bestreure el pagament de les subvencions amb anterioritat a la realització del projecte, l'activitat o despesa per a la qual es sol·licità, amb la prestació prèvia de les garanties suficients a judici de la Conselleria.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, a 24 de març de 1986.   
 El Conseller de Sanitat i consum,  
 JOAQUIM COLOMER I SALA  
ANNEX I  
Hble. Sr.:  
En amb D.N.I. num.   
en nom propi/en representació de   
Domicili telèfon   
SOL·LICITA una subvenció d'aqueixa Conselleria de Sanitat i Consum prevista en la convocatòria de la l'Ordre d d'acord amb les dades i circumstàncies següents:  
Objectiu a què es destina   
Títol que se li assigna   
Entitat organitzadora   
Àmbit geogràfic de l'actuació   
Número estimat de participants   
Quantia sol·licitada   
Dades per a la realització de la transferència DNI o CIF, número de compte corrent, etc...  
   
   
Documents que s'hi adjunten:  
-Programa preliminar   
-Pressupostos previstos de despeses i ingressos   
-Altres entitats patrocinadores   
 València, a d' de 1986.  
Hble. Sr. Conseller de Sanitat i Consum. VALÈNCIA